**Referendum:**

**Prezidentka Slovenskej republiky rozhodnutím**

**č. 362/2022 Z. z., na základe petície občanov prijatej**

**24.augusta 2022 vyhlásila referendum a určila deň jeho konania na sobotu 21. januára 2023. V našej obci sa referendum koná v 1 okrsku v sále kultúrneho domu vo Svederníku v čase  od 07.00 h do 22.00h. V prípade záujmu o voľbu, resp. hlasovanie imobilných občanov je možné požiadať o hlasovanie do prenosnej urny. Záujem je nutné nahlásiť v úradných hodinách v kancelárii Obecného úradu vo Svederníku a v sobotu v čase konania referenda na tel.č. 0908 692 037.**

**V referende voliči rozhodnú o otázke:**

„Súhlasíte s tým, že predčasné skončenie volebného obdobia Národnej rady Slovenskej republiky je možné uskutočniť referendom alebo uznesením Národnej rady Slovenskej republiky, a to zmenou Ústavy Slovenskej republiky tak, že:

- v Čl. 73 ods. 1 sa na konci pripája čiarka a tieto slová: „ak v súlade s touto ústavou nedôjde k predčasnému skončeniu volebného obdobia Národnej rady Slovenskej republiky.“;

- v Čl. 81a sa za písmeno a) vkladá nové písmeno b), ktoré znie:

„b) predčasným skončením volebného obdobia,“.

Doterajšie písmená b) až f) sa označujú ako písmená c) až g);

- v Čl. 82 ods. 5 sa za slová „volebného obdobia“ vkladá čiarka a slová „predčasným skončením volebného obdobia“;

- v Čl. 84 ods. 3 sa za slová „s medzinárodnou zmluvou podľa čl. 7 ods. 3 a 4“ vkladá čiarka a tieto slová: „na prijatie uznesenia o predčasnom skončení volebného obdobia Národnej rady Slovenskej republiky podľa čl. 86 písm. n)“;

- v Čl. 86 sa dopĺňa písmeno n), ktoré znie:

„n) uznášať sa na predčasnom skončení volebného obdobia Národnej rady Slovenskej republiky; prijaté uznesenie je všeobecne záväzné a vyhlasuje sa rovnako ako zákon.“;

- v Čl. 93 ods. 2 sa na konci pripájajú tieto slová: „vrátane predčasného skončenia volebného obdobia Národnej rady Slovenskej republiky.“;

- Čl. 98 odsek 2 znie:

„Návrhy prijaté v referende vyhlási predseda Národnej rady Slovenskej republiky ako ústavný zákon.“?“.

 **ÁNO NIE**

**Svoju vôľu vyjadria voliči zakrúžkovaním odpovede áno, alebo nie.**